cyanic-selkie/wikianc huggingface dataset:
ოლენა შულიაკი
ოლენა შულიაკი (დ.24 იანვარი, 1976, კიევი, უკრაინის საბჭოთა სოციალისტური რესპუბლიკა) — უკრაინელი ბიზნესმენი და პოლიტიკოსი. უკრაინის უმაღლესი რადას IX მოწვევის სახალხო დეპუტატი. 2021 წლის 15 ნოემბრიდან პარტია „ხალხის მსახურის“ თავმჯდომარე. 2019 წლის 15 ნოემბრიდან მინისტრთა კაბინეტის წარმომადგენელი უკრაინის უმაღლეს რადაში.
ბიოგრაფია
ოლენა შულიაკი დაიბადა 1976 წლის 24 იანვარს, კიევში.
წარჩინებით დაამთავრა ეროვნული ტრანსპორტის უნივერსიტეტი, სპეციალობით „ეკონომიკა და მენეჯმენტი მშენებლობაში“; საერთაშორისო მენეჯმენტის ინსტიტუტში მიიღო ბიზნეს ადმინისტრირების მაგისტრის ხარისხი, ხოლო კიევის ტარას შევჩენკოს სახელობის ეროვნულ უნივერსიტეტში დაეუფლა ფსიქოლოგიას. 1999 წლიდან ფლობს აუდიტორის სერტიფიკატს. 2000-დან 2006 წლებში მუშაობდა უკრაინაში ფინანსურ-ინდუსტრიული ჯგუფის „Midland Group“ ფინანსური და ეკონომიკური საქმიანობის აუდიტისა და ანალიზის დეპარტამენტის დირექტორად. 2005-დან 2007 წლებში იყო სააქციო საზოგადოება „ექსპრეს ბანკის“ დირექტორთა საბჭოს წევრი. 2007-დან 2014 წლამდე ეკავა კომპანია „Midland Development Ukraine-ის“ გენერალური დირექტორის თანამდებობა.
2014 2015 წლამდე იgi ხელმძღვანელობდა უკრაინის სამშენებლო საზოგადოების სამეთვალყურეო საბჭოს. 2017 წლის ოქტომბერში გახდა შპს „კრეატორის“ თანადამფუძნებელი. 1999-დან 2000-მდე და 2018 წლიდან არის აუდიტორული ფირმა „სტანდარტის“ ხელმძღვანელი და მფლობელი.
საერთაშორისო ორგანიზაცია „Young Presidents' Organization-ის“ უკრაინის ფილიალის ვიცე-პრეზიდენტი ფინანსების მიმართულებით. არჩევნების მიმდინარეობისას იყო შპს „მიდლანდ დეველოპმენტ უკრაინას“ გენერალური დირექტორი.
პოლიტიკური საქმიანობა
2014 წელს იყო კიევის საკრებულოს კანდიდატი პარტია დემოკრატიული ალიანსიდან, სიის მეხუთე ნომრად. 2015 წლის აპრილში წარდგენილი იყო სახელმწიფო ფისკალური სამსახურის უფროსის კანდიდატურაზე. 2019 წლის საპარლამენტო არჩევნებში იყო პარტია „ხალხის მსახურის“ სახალხო დეპუტატობის კანდიდატი, სიაში მე-13 ნომრად. არჩევნებში მოპოვებული წარმატების შემდეგ გახდა ამავე პარტიის საპარლამენტო ფრაქციის თავმჯდომარის მოადგილე. უზენაესი რადას კომიტეტის თავმჯდომარის მოადგილე სახელმწიფო ხელისუფლების ორგანიზაციის, ადგილობრივი თვითმმართველობის, რეგიონული განვითარებისა და ურბანული დაგეგმარების საკითხებში.
ჯილდოები
2021 წელს სახელმწიფოს მშენებლობაში მნიშვნელოვანი პირადი წვლილისთვის, თავდაცვისუნარიანობის გაძლიერებისთვის, უკრაინის სახელმწიფოს სოციალურ-ეკონომიკური, სამეცნიერო, ტექნიკური, კულტურული და საგანმანათლებლო განვითარებისთვის, მრავალწლიანი კეთილსინდისიერი მუშაობისთვის, მნიშვნელოვანი შრომითი მიღწევებისთვისა და ასევე უკრაინის დამოუკიდებლობის ოცდამეათე წლისთავთან დაკავშირებით მიენიჭა პრინცესა ოლგას მესამე ხარისხის ორდენი.
სქოლიო
კატეგორია:დაბადებული 24 იანვარი კატეგორია:დაბადებული 1976 კატეგორია:უკრაინელი პოლიტიკოსი ქალები კატეგორია:კიევის ტარას შევჩენკოს ეროვნული უნივერსიტეტის კურსდამთავრებულები კატეგორია:უკრაინის მე-9 მოწვევის უმაღლესი რადის წევრები კატეგორია:უკრაინელი ბიზნესმენი ქალები
საყდრიონის ლომისის ნიში
საყდრიონის ლომისის ნიში — არქიტექტურული ძეგლი თიანეთის მუნიციპალიტეტის სოფელ საყდრიონის ჩრდილო-აღმოსავლეთით, 0,5 კილომეტრზე, ლომისის გორაზე განეკუთვნება გვიანდელ შუა საუკუნეებს. ეკლესია დარბაზულია, ნაგებია მოზრდილი ზომის რიყის ქვით, წყობაში აქა-იქ ნატეხი ქვაცაა გამოყენებული. ძლიერ დაზიანებულია. მონგრეულია კედლების ზედა ნაწილები. შესასვლელი სამხრეთიდანაა. ღრმა, ნახევარწრიული აფსიდის ღერძზე გაჭრილია ვიწრო და დაბალი სწორკუთხა სარკმელი, რომლის ორივე მხარეს თითო მცირე ზომის კვადრატული ნიშია. ერთი სწორკუთხოვანი სარკმელი დასავლეთ კედელშია. ეკლესიასთან ახლოს შეიმჩნევა ნასახლარების ნაშთები.
ლიტერატურა
კატეგორია:თიანეთის მუნიციპალიტეტის ტაძრები
ოკიულ-ალბი
ოკიულ-ალბი (Ochiul Alb) — სოფელი მოლდოვაში, დროკიის რაიონში. მდებარეობს ზღვის დონიდან 165 მეტრზე. 2004 წლის მონაცემებით, მოსახლეობა 3 089 ადამიანს შეადგენდა.
რესურსები ინტერნეტში
კატეგორია:დროკიის რაიონის სოფლები
კამპუ-აზული
კამპუ-აზული (Campo Azul) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 600 მეტრზე. მიეკუთვნება მინას-ჟერაისის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ მონტის-კლარუსის შემადგენლობაში.
2010 წლის მონაცემებით, მოსახლეობა 3 684 ადამიანს შეადგენდა, მოსახლეობის სიმჭიდროვე 7.28 კმ²-ზე. ფართობი 505 914 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
გაგაუზური ენა
გაგაუზური ენა (gagauz dili, gagauzça) — გაგაუზების ენა; განეკუთვნება თურქულ ენათა ოღუზურ (სამხრეთ-დასავლეთ) ჯგუფს ანატოლიურ თურქულ, აზერბაიჯანულ და თურქმენულთან ერთად. გავრცელებულია უმთავრესად მოლდოვასა და უკრაინაში, უმნიშვნელოდ ყაზახეთსა და უზბეკეთში. გაგაუზურ ენაზე ლაპარაკობს 170,000 ადამიანი. გაგაუზურმა ენამ განიცადა მეზობელი ენების — ბულგარული, უკრაინული, რუსული, მოლდავური და რუმინული ენების ძლიერი გავლენა. გაგაუზური ენის ფონეტიური სისტემა გამოირჩევა ხმოვანთა სიუხვით: დასტურდება 20 ხმოვანი ფონემა. ძლიერია როგორც ხმოვანთა, ისე თანხმოვანთა ჰარმონია. წინადადებაში სიტყვათა რიგი თავისუფალია. გაგაუზურ ენაში გამოიყოფა 2 ძირითადი დიალექტი: ჩადირლუნგურ-კომრატული (ცენტრალური) და ვულკანეშტური (სამხრული). დამწერლობა შემოიღეს 1957 წელს, ეფუძნება რუსულ გრაფიკას. სალიტერატურო ენის საფუძველია ცენტრალური დიალექტი. 2012 წელს იუნესკომ გაგაუზური ენა გამოაცხადა გაქრობად ენად.
ლიტერატურა
კატეგორია:გაგაუზური ენა
ელეანორა ავსტრიელი
ელეანორა ავსტრიელი (Eleonore von Österreich, Eleonora Habsburżanka, Eleonora Habsburgaitė, Éléonore d'Autriche; დ. 21 მაისი, 1653, რეგენსბურგი, ბავარია — გ. 17 დეკემბერი, 1697, ვენა, ავსტრია) — ჰაბსბურგთა დინასტიის წარმომადგენელი. საღვთო რომის იმპერატორ ფერდინანდ III-ისა და მისი მესამე ცოლის, იმპერატრიცა ელეონორა გონძაგას ასული. პოლონეთ-ლიტვის დედოფალი 1670-3 წლებში როგორც მიხაილ I-ის, ხოლო ლოთარინგიისა და ბარის ჰერცოგინია 1678-1690 წლებში როგორც შარლ V-ის მეუღლე.
ბიოგრაფია
ელეანორა დაიბადა 1653 წლის 21 მაისს ქალაქ რეგენსბურგში. იგი იყო საღვთო რომის იმპერატორ ფერდინანდ III-ისა და მისი მესამე ცოლის, დედოფალ ელეანორა გონძაგას ქალიშვილი.
პოლონეთის დედოფალი
ელეანორა 1670 წლის 27 თებერვალს ცოლად შერთეს პოლონეთ-ლიტვის მეფე მიხაილ I-ს. 1670 წლის 29 ნოემბერს მეფე-დედოფალს მკვდარი ვაჟი შეეძინათ, მომდევნო წელს კი ელეანორას მუცელი მოეშალა. მისმა ასეთმა უძლურებამ მემკვიდრის გაჩენის საკითხში ცხადია დიდი ბზარი გააჩინა მათ ქორწინებაში. მიუხედავად ამისა, ელეანორი განიხილებოდა როგორც კეთილდღეობის, გონიერებისა და ლოიალობის მაგალითი პოლონელთათვის. იგი ასევე ერთგული და მოსიყვარულე მეუღლეც იყო. მართალია მან პოლონური კარგად ისწავლა, მაგრამ უპირატესობას მაინც გერმანულსა და ლათინურს ასწავლიდა. იმის გამო რომ მან უამრავი უცხო ენა იცოდა, მიხაილს იგი ხშირად დაჰყავდა ოფიციალურ ვიზიტებზე. მართალია მათი ქორწინება დიდ ხანს არ გაგრძელებულა, მაგრამ ასეთ მცირე დროშიც კი მოასწრო მიხაილმა საყვარელი გაეჩინა კლარა იზაბელა პაკოვას სახით.
მისი მეუღლე 1673 წლის 10 ნოემბერს გარდაიცვალა, რის შემდეგაც უშვილო და დაქვრივებულმა დედოფალმა დატოვა პოლონეთი და ამის შემდეგ იგი იქ აღარასდროს ჩასულა.
ლოთარინგიის ჰერცოგინია
დაქვრივებიდან სულ ხუთ წელიწადში, 1678 წლის 6 თებერვალს იგი მეორედ დაქორწინდა ლოთარინგიის ჰერცოგ შარლ V-ზე. ქორწინება ელეანორის მშობლიურ ავსტრიაში, კერძოდ კი ვინერ-ნოიშტადში შედგა. მათ მრავალწლიან ბედნიერ ქორწინებაში ექვსი შვილი შეეძინათ. შარლი 1690 წლის 18 აპრილს გარდაიცვალა, თავად ელეონორი კი სულ შვიდ წელიწადში, 1697 წლის 17 დეკემბერს დაიღუპა 44 წლის ასაკში.
ლიტერატურა
კატეგორია:დაბადებული 21 მაისი კატეგორია:დაბადებული 1653 კატეგორია:გარდაცვლილი 17 დეკემბერი კატეგორია:გარდაცვლილი 1697 კატეგორია:ჰაბსბურგები კატეგორია:პოლონეთის დედოფლები კატეგორია:ლიტვის დიდი მთავრები კატეგორია:ლოთარინგიის ჰერცოგინიები კატეგორია:ავსტრიის პრინცესები
ათუჯი
ათუჯი (Atuc) — სოფელი აზერბაიჯანში, ყუბის რაიონში. მოსახლეობის რაოდენობა — 19 კაცი. იგი მდებარეობს კავკასიონის მთავარი ქედის ფერდობზე.
სქოლიო
კატეგორია:ყუბის რაიონის სოფლები
Paranthropus aethiopicus
სავარაუდო წარმომავლობის გნხილვა
სად და როდის გაჩნდნენ პირველი ჰომინიდები? ეს არის ფიზიკური ანთროპოლოგიის მკვლევართა თაობების უმთავრესი კითხვა. ბოლო 30 წლის აღმოჩენების გამო, ფიზიკური ანთროპოლოგიის მკვლევარები ფიქრობენ, რომ პასუხი ახლოსაა. სკოტ სომპსონი მიმოიხილავს გამოკვლევას, რომელშიც მოცემულია პასუხი ჰომინიდების წარმოშობის შესახებ კითხვაზე და მსჯელობს პირველი ჰომინიდის სახელის მოპოვების ერთ-ერთ ყველაზე თანამედროვე იმედის მომცემ კანდიდატზე აუსტრალოპითეკუს აფარენსისზე. თუმცა აფარენსისზე ძველი ჰომინიდებიც ვიცით.
მასიური ავსტროპიტენიკები
რობასტული ავსტრალოპითენიკები აღმოსავლეთ აფრიკაში 2,7 მილიონი წლის წინ ცხოვრობდნენ. ისინი ძალიან განსხვავდებიან თხელი ავსტრალოპითენიკებისაგან. მართლაც, ზოგიერთი პალეოანთროპოლოგის აზრით, ეს ნაშთები იმდენად განსხვავებულლლი, რომ იმსახურებენ ცალკე გვარად გამოყოფას, რომელსაც არანთოპუს ანუ „ადამიანებთან ახლოს მდგომი“ ეწოდება. რობასტრული ავსტრალოპითეკინები თავდაპირველად სამხრეთ აფრიკის გამოქვაბულებში — კრომდარაისა და სვარკრანსში აღმოაჩინეს, უფრო გვიან კი — აღმოსავლეთ აფრიკაში, ეთიოპიის მდინარე ომოს აუზში, ტურკანას ტბის აღმოსავლეთ და დასავლეთ უმრავლესობის კლასიფიკაციით, სამხრეთ აფრიკულ მასიურ ავსტრალოპითენიკებს, რომლებიც, 1,8-1 მლნ. წლის წინ ცხოვრობდნენ, რობუსტუს ეწოდებათ, ხოლო აღმოსავლურ აფრიკულ მასიურ ფორმებს, რომლებიც 2,3-1,3 მლნ წლის წინ ცხოვრობდნენ — ბოოსეი. მესამე სახეობა — ეთიოპიკუსი, რომელიც კიდევ უფრო ადრინდელია და 2,5 მლნ. წლის წინ ცხოვრობდა, შიძლება ბოისეის წინაპარიც ყოფილიყო. თხელი აღნაგობის ავსტრალოპითენიკებისგან განსხვავებით, რობასტულ ავსტრალოპითენიკებს უფრო სქელი ყბები, დიდი საღეჭი კბილები და შეარეით პატარა საჭრელი კბილები აქვთ, მათი საღეჭი კუნთები უფრო მასიურია ხოლო თავის ზედა ნაწილზე კარგად განვითარებული ისრისებური წანაზარდები ღეჭვის პროცესს ხელს უწყობენ. გარდა ამისა, ორივე სახეობას ბევრად უფრო დიდი მოცულობის თავის ქალა აქვს (დაახლოებით 490-530 სმ³), ვიდრე სხვა თხელი აღნაგობის სახეობებს, ადრე ფიქრობდნენ. რომ უხეში მასიური ავსტრლოპითეკინები ბევრად უფრო დიდები იყვნენ, ვიდრე სხვა ავსტრალოპითენიკები. იმის გამო, რომ რობატსული ანუ დიდი, უხეში განსხვავდებოდა სხვა სახეობებისაგან არც სიმაღლით და არც წონით. მასიურობა ანუ სიდიდე, თავის ქალისა ყბის ზომაში, უფრო მეტად კი კბილების აგებულებაში გამოიხატებოდა. სხეულის ზომა უფრო დიდი რომ ყოფილიყო, მაშინ მათი ტვინის დიდი მოცულობა გასაოცარი არ იქნებოდა, რაგდან დიდი ზომის ცხოველებს დიდი მოცულობის ტვინიც ახასიათებთ. მიუხედავად იმისა, რომ მასიური ფორმები სხეულის მოყვანილობითა და ზომით აფრიკანუსს ემსგავსებიან, ტვინი შედარებით უფრო დიდი მოცულობისა ჰქონიათ ვიდრე აფრიკანუს. აუსტრალოპითეკუს ბოისეი-სახის რეკონსტრუქციაა.
საინტერესო ცნობები კონკრეტულად „ეთიოპიკუსის“ შესახებ
აღწერა: პირველი აუსტრალოპითეკუს ეთიოპიკუსი, რომელიც აღმოჩენილი იქნა სამხრეთ ეთიოპიაში, ფრანგი არქეოლოგების მიერ, ის ცნობილია სახელით — „ომო 18“ აუსტრალოპითეკუს ეთიოპიკუსი ადრეული და ასევე ნაკლებად ცნობილი ავსტრალოპითეკენია. ეთიოპიკუსის განამარხებული ნაშთების ჯგუფით ჩრდილოეთ კენიასა და სამხრეთ ეთიოპიაში აღმოჩნდა და 2,7 მლნ წლის წინანდელი პერიოდით თარიღდება. მათ შორის ერთი განსაკუთრებით საინტერესო ნიმუში — 1985 წელს აღმოჩენილი თითქმის დაუზიანებელი თავის ქალა, რომელსაც მუქი ფერის გამო „შავ თავის ქალას“ უწოდებდნენ. მიუხედავად იმისა, რომ მხოლოდ რამდენიმე ნაშთი გვაქვს აშკარაა, რომ ეთიოპიკუსი სხვა ავსტრალოპითეკებისაგან საკმაოდ განსხვავდებოდდა. თითქმის იმავე ტერიტორიაზე და იმავე პერიოდში მცხოვრები ცხოველებისაგან განსხვავდება უფრო დიდი კბილებით, საღეჭი და ლოყის დიდი ძვლებით, თეფშის ფორმის მრგვალი და ბრტყელი, წინ წამოწეული სახეებითა და დიდი საგიტალური ქედით, სხვა დანარჩენი ნიშნებით მათ მსგავსი აქვთ საერთო ჯამში ეთიოპიკუსი ემსგავსება აფარენსისს მასიური „გაზრდილი“ საღეჭი აპარატით.
აუსტრალოპითეკუს რობუსტუს. 1936 წელს რობერტ ბრუმმა, შემდგომში სამხრეთ აფრიკის ტრანსილვანიის მუზეუმის ხერხემლიანთა პალეონროლოგიის კურატორმა, მუზეუმისთვის განამარხებული ექსპონატების მოსაპოვებლად ქვის კარიერების დათვალიერება დაიწყო. მას განსაკუთრებით ჰომინიდების პოვნა აინტერესებდა, რათა განემტკიცებინა რეიმონდ დარტის „ტაუნგის ბავშვის“ ადრინდელი აღმოჩენა, 1938 წელს კარიერის მენეჯერმა ბრუმსს მისცა ჰომინიდის ყბა, რომელიც შორიახლოს მდებარე გამოქვაბულში, სახელად კრომდრაიში აღმოჩნდა, ბრუმმა დაუყოვნებლივ დაიწყო გათხრები გამოქვაბულში და სულ რამდენიმე დღეში შეძლო შეედგინა ავსტრალოპითეკის ახალი სახეობის — აუსტრალოპითეკუს რობუსტუსის თავის ქალა. ასტრალოპითეკუს რობუსტუს 1949 წელს აღმოაჩინა რობერტ ბრუნმა სვარტკრანსის გამოქვაბულში.
სქოლიო
კატეგორია:ჰომინიდები
ბენო ჰუვე
კარიერა
ფეხბურთის თამაში 1964 წელს, საფეხბურთო კლუბ „ენსხედეში“ დაიწყო. 1965 წლიდან „ტვენტეს“ რიგებშია. გუნდის შემადგენლობაში პირველად როტერდამის „სპარტას“ წინააღმდეგ გამართულ ნიდერლანდების უმაღლესი საფეხბურთო ლიგის — ერედივიზიის კალენდარულ მატჩში, 1966 წლის 13 მარტს გამოდის მოედანზე. შეხვედრა როტერდამელთა გამარჯვებით, ანგარიშით 4–0 მთავრდება.
იმავე წელს „ტვენტეს“ მთავარი მწვრთნელის პოსტზე კეს რაივერსი ინიშნება. ახალი მწვრთნელის მოსვლის შემდეგ ბენო ჰუვე მალევე იმკვიდრებს გუნდის ძირითად შემადგენლობაში ადგილს. 1966–67 წლების საფეხბურთო სეზონზე „ტვენტეს“ მაისურით 25 შეხვედრას თამაშობს და ერთი ბურთი გააქვს.
1972 წლის 13 და 27 სექტემბერს მონაწილეობა მიიღო თბილისის „დინამოსა“ და „ტვენტეს“ შორის გამართულ უეფა-ს თასის გათამაშების 1/32 ფინალის ორივე შეხვედრაში. პირველი მატჩი თბილისში, „ლოკომოტივის“ სტადიონზე გაიმართა და „დინამოელთა“ გამარჯვებით, ანგარიშით 3–2 დასრულდა. ხოლო საპასუხო შეხვედრა, რომელიც ენსხედეს „დიკმანის“ სტადიონზე შედგა, მასპინძლებმა მოიგეს ანგარიშით 2–0 და შემდეგ ეტაპზე გავიდნენ.
ბენო ჰუვე ნიდერლანდების ეროვნული ჩემპიონატის ფარგლებში გამართულ თავის ბოლო ოფიციალურ შეხვედრას „ტვენტეს“ შემადგენლობაში 1973 წლის 22 აპრილს, ჰერტოგენბოსის „დენ ბოსხის“ წინააღმდეგ ატარებს. ხოლო უკანასკნელად კლუბის ღირსებას უეფა-ს თასის გათამაშების ფარგლებში, იმავე წლის 22 აპრილს, მიონხენგლადბახის „ბორუსიასთან“ გამართულ ნახევარფინალურ შეხვედრაში იცავს.
კომუნალური ხიდი (ტომსკი)
კომუნალური ხიდი (Коммунальный мост) — საავტომობილო  ხიდი ტომსკში,  მდინარე ტომზე. აგებულია 1973 წელს. ასევე ცნობილია სამხრეთის ან ძველი ხიდის სახელწოდებით.
ისტორია
ხიდის მშენებლობა დაიწყო 1969 წელს და გაგრძელდა 1973 წლამდე, რომელსაც აწარმოებდა ხიდმშენებელი საწარმო Мостоотряд-101. ადრე, ამჟამინდელი კაპიტალური ხიდის ადგილზე მდებარეობდა პონტონებიანი ხიდი. ორ ათეულ წელზე მეტხანს, სანამ ააშენებდნენ ახალ (ჩრდილოეთის) ხიდს მდინარე ტომზე, კომუნალური ხიდი იყო ერთადერთი დამაკავშირებელი არტერია ტომსკსა და ტომსკის ოლქის დასავლეთის რაიონებს შორის.
მარჯვენა სანაპირზე დინების ზემო მიმართულებით მდებარეობს ტომსკის წყალკანალის სატუმბ-საფილტრი სადგური. ხიდიდან ეგრევე იწყება ნახიმოვის ქუჩა, ხოლო თავად ხიდი გადის მოსკოვის ტრაქტის ქუჩაზე. მარცხენა სანაპიროზე კი მდებარეობს რუსეთის შსს სახელმწიფო ავტოინსპექციის სტაციონარული პუნქტი, რომელსაც კოშკის სახე აქვს.
ხიდის ახლოს ორივე სანაპიროზე მდებარეობს საზაფხულო დასვენების მოსახლეობაში პოპულარული ადგილები. დინების ზემო მიმართულებით მარცხენა სანაპიროზე მდებარეობს ტბა სენაია-კურია. ტბა ძალიან დაბინძურებულია და მასში ბანაობა კატეგორიულად აკრძალულია.
ხიდი ქალაქის მუნიციპალური საკუთრებაა. 2008 წელს მიმდინარეობდა მისი რეკონსტრუქცია. ხიდის კაპიტალური რემონტი, სავარაუდოდ, უნდა დაიწყოს 2019 წელს
სქოლიო
კატეგორია:ტომსკის ხიდები
კარატის ჯვარი
კარატის ჯვარი — სალოცავი ახმეტის მუნიციპალიტეტში, მდებარეობს ნასოფლარ ჩიღოში.
სალოცავი გეგმით ოთხკუთხაა და ზემოთ ოდნავ შევიწროვებული მთლიანი მასის ნაგებობაა. ნაშენია ფიქლით - მშრალად. სამხრეთ წახნაგში, ერთი მეორის ზემოთ, მოწყობილია ორი პატარა ნიში. მსგავსი ერთი ნიშია აღმოსავლეთითაც. გადმოცემით სალოცავს დარბაზიც ჰქონდა. აქ სალოცავად ხევსურები მოდიოდნენ.
ლიტერატურა
კატეგორია:ახმეტის მუნიციპალიტეტის ტაძრები
გენდარა (მრავალმნიშვნელოვანი)
გენდარა შეიძლება აღნიშნავდეს:
ჯონს ჰოპკინზის მყინვარი
ჯონს ჰოპკინზის მყინვარი (Johns Hopkins Glacier) — მყინვარი აშშ-ში, ალასკაზე. მოქცეულია გლასიერ-ბეის ეროვნული პარკის ტერიტორიაზე. სიგრძე 19 კმ. გაწოლილია კლარკის მყინვარიდან სამხრეთ-დასავლეთით 1,6 კმ-ში, ხოლო ქალაქ ჰუნიდან ჩრდილო-დასავლეთით 127 კმ-ში. წარმოადგენს ამ ადგილების ერთ-ერთ ყველაზე ძნელმისადგომ მყინვარს. იწყება ლიტუიისა და სოლსბერის მთების აღმოსავლეთ კალთაზე; ეშვება აღმოსავლეთით ჯონს ჰოპკინზის უბისკენ. სახელი უწოდა ჰარი ფილდინგ რიდმა 1893 წელს ჯონს ჰოპკინზის უნივერსიტეტის პატივსაცემად.
აიდინქენდი
აიდინქენდი (Aydınkənd) — სოფელი აზერბაიჯანში, ყუბის რაიონში. მოსახლეობის რაოდენობა — 51 კაცი. აიდინქენდი, აზერბაიჯანული ხალიჩის ქსოვის ერთ-ერთი ცენტრია რეგიონში. .
სქოლიო
კატეგორია:ყუბის რაიონის სოფლები
გატჩინის რაიონი
გატჩინის რაიონი (Гатчинский район) — ადმინისტრაციული ერთეული ლენინგრადის ოლქში, რუსეთი. ადმინისტრაციული ცენტრი — ქალაქი გატჩინა, საიდანაც მომდინარეობს რაიონის სახელიც. წარმოიქმნა 1927 წლის სექტემბერში. გატჩინის ტერიტორიაზე არსებული ადმინისტრაციულ-ტერიტორიული იყო გატჩინის მაზრა, რომელიც 1922 წელს შეიქმნა, 1923 წელს კი სახელი შეეცვალა და ეწოდა ტროცკის მაზრა. რაიონის ფართობი 2850.3 კმ²-ს შეადგენს. 2010 წლის მონაცემებით რაიონის მოსახლეობა 233 396 ადამიანს შეადგენდა.
გატჩინის რაიონი მდებარეობს რუსეთის ევროპული ნაწილის ჩრდილო-დასავლეთ მხარეში, რომელსაც ჩრდილო-აღმოსავლეთიდან — ფედერალური მნიშვნელობის ქალაქი სანქტ-პეტერბურგი, აღმოსავლეთიდან — ტოსნოს, სამხრეთიდან — ლუჟსკის, დასავლეთიდან — ვოლოსოვის, ხოლო ჩრდილო-დასავლეთიდან — ლომონოსოვის რაიონები ესაზღვრება.
დემოგრაფია
2010 წლის მონაცემებით რაიონის მოსახლეობა 233 396 ადამიანს შეადგენდა, რაც ლენინგრადის ოლქის მოსახლეობის 13,59 % შეადგენს. ამ მაჩვენებლით რაიონი მეორე ადგილს იკავებს ოლქში. შედარებით მჭიდროდაა დასახლებული რაიონის სამხრეთ-აღმოსავლეთ ნაწილი. ჩრდილოეთი ნაწილი სანქტ-პეტერბურგის აგლომერაციის შემადგენლობაში შედის. მოსახლეობის გარკვეული ნაწილი მიგრაციას განიცდის, ისინი ძირითადად სასწავლებლად ან სამუშაოდ მიდიან სანქტ-პეტერბურგში.
გატჩინის რაიონის მოსახლეობის დინამიკა:
სქოლიო
კატეგორია:ლენინგრადის ოლქის რაიონები
ლაზრანი (მრავალმნიშვნელოვანი)
ლაზრანი შეიძლება აღნიშნავდეს:
პალანკა (დროკიის რაიონი)
რესურსები ინტერნეტში
კატეგორია:დროკიის რაიონის სოფლები
ბეზმიალემ სულთანი
ბეზმიალემ ვალიდე სულთანი ( დ. 1807 — გ. 2 მაისი, 1853, სტამბოლი, ოსმალეთის იმპერია ) — ოსმალეთის სულთნის, მაჰმუდ II-ის პირველი ცოლი. სულთან აბდულმეჯიდ I-ის დედა. ვალიდე სულთანი.
ბიოგრაფია
ბეზმიალემ სულთანი დაიბადა 1807 წელს. ის იყო ქართული წარმოშობის. მისი შვილი 16 წლის იყო, როცა ტახტზე ავიდა. თვითონ ბეზმიალემი ამ დროს 32 წლის წლის იყო. მისი შვილის მმართველობის დროს დაახლოებით თოთხმეტი წელი იყო ვალიდე სულთანი. აბდულმეჰიდ I-ს ძალიან უყვარდა დედა, რაც იმაში გამოიხატებოდა, რომ მასთან გადიოდა კონსულტაცია ბევრ სახელმწიფო საკითხზე. ბეზმიალემ სულთანი გარდაიცვალა 853 წლის 2 მაისს დოლმაბაჰჩეს სასახლეში. დაკრძალულია მაჰმუდ II-ის სასაფლაოზე. 1855 წელს აბდულმეჯიდ I-მა დედის ხსოვნისთვის ააშენა ბეზმიალემ ვალიდე სულთნის მეჩეთი.
ქველმოქმედება
როგორც სულთნების დედების უმრავლესობა, ბეზმიალემ სულთანიც ეწევოდა ქეველმოქმედებას.
სქოლიო
კატეგორია:ოსმალეთის სულთნების მეუღლეები კატეგორია:ოსმალეთის იმპერია კატეგორია:ვალიდე-სულთნები კატეგორია:დაბადებული 1807 კატეგორია:გარდაცვლილი 2 მაისი კატეგორია:გარდაცვლილი 1853 კატეგორია:ქართული წარმომავლობის თურქები
ნიკოლოზ სტოლიაროვი
ბიოგრაფია
1941 წელს დაამთავრა სვერდლოვსკის სამხედრო საავიაციო სკოლა. მეორე მსოფლიო ომში იბრძოდა კალინინის, ვორონეჟის, სტეპის, უკრაინის I და II ფრონტებზე. შეასრულა 180 საბრძოლო გაფრენა. 1954 წელს დაამთავრა სამხედრო-საჰაერო აკადემია და მსახურობდა ავიაციაში სამეთაურო თანამდებობებზე. 1956 წლიდან გავიდა თადარიგში.
ლიტერატურა
კატეგორია:საბჭოთა კავშირის კომუნისტური პარტიის წევრები კატეგორია:დაბადებული 1922 კატეგორია:დაბადებული 22 მაისი კატეგორია:გარდაცვლილი 23 თებერვალი კატეგორია:გარდაცვლილი 1993 კატეგორია:რუსი სამხედრო მოღვაწეები კატეგორია:საბჭოთა კავშირის გმირები კატეგორია:დიდი სამამულო ომის მონაწილეები
გვოზდოვა (მოლდოვა)
გვოზდოვა (Gvozdova) — სოფელი მოლდოვაში, ფლორეშტის რაიონში. მდებარეობს ზღვის დონიდან 102 მეტრზე. 2004 წლის მონაცემებით, მოსახლეობა 1 141 ადამიანს შეადგენდა.
ბრომიდი
ბრომიდი ან ბრომის ანიონი — ქიმიური ნივთიერება, რომელიც შეიცავს ბრომის იონს ან ლიგანდს. ეს არის ბრომის ატომი, რომლის იონური მუხტი −1 (Br−) ტოლია. მაგალითისთვის, ცეზიუმის ბრომიდი შედგება, ცეზიუმის კატიონისა (Cs+) და ცეზიუმის ანიონისგან (Br−), რაც ქმნის ელექტრულად ნეიტრალურ იონურ ნაერთს CsBr-ს.
გვოზდოვა (მოლდოვა)
რესურსები ინტერნეტში
კატეგორია:ფლორეშტის რაიონის სოფლები
მუსა (მრავალმნიშვნელოვანი)
მუსა შეიძლება აღნიშნავდეს:
აკარაის მთები
აკარაის მთები (Serra Acaraí; Montes Acaraí) — ტენიანი, ტყიანი, დაბალმთიანი მაღლობი რეგიონი გაიანის სამხრეთ ნაწილში. ქედი გადაჭიმულია ბრაზილია-გაიანის საზღვრის გასწვრივ. აკარაი ერთ-ერთია გაიანაში არსებული მთის ოთხი მასივიდან (დანარჩენი სამია იმატაკა, კანუკუ და პაკარაიმა). აკარაის მასივში იღებს სათავეს გაიანის უდიდესი მდინარე ესეკიბო, ასევე მდინარე კორანტეინი.
მთების უმაღლესი წერტილი ზღვის დონიდან 1 009 მეტრზე მდებარეობს. ქედი ვრცელდება აღმოსავლეთისკენ, სადაც უერთდება ტუმუკ-უმაკის მთებს, საფრანგეთის გვიანისა და სურინამის საზღვრის გასწვრივ.
რესურსები ინტერნეტში
კატეგორია:გაიანის ქედები კატეგორია:სურინამის ქედები
შირლი მენსონი
შირლი ენ მენსონი (Shirley Ann Manson, დ. 26 აგვისტო, 1966) — შოტლანდიელი მომღერალი, სიმღერების ავტორი და მსახიობი, ალტერნატიული როკ-ჯგუფ Garbage-ის ვოკალისტი. კარიერის წლების განმავლობაში იგი ან ედინბურგში, ან აშშ-ში მოგზაურობს, რათა ჯგუფთან იმუშაოს, ამჟამად კი ცხოვრობს ლოს-ანჯელესში. მედიაში მენსონისადმი ინტერესს ხელი შეუწყეს გულწრფელმა სტილმა, მეამბოხე ბუნებამ და გამორჩეულმა ვოკალმა.
მომღერლის მუსიკალური კარიერა დაიწყო მოზარდობის პერიოდში, როდესაც ასრულებდა ბეკ-ვოკალს და უკრავდა კლავიშებიან საკრავებზე ჯგუფში Goodbye Mr. Mackenzie. იგი მალევე ჩამოყალიბდა ჯგუფის მუდმივ წევრად და სასცენო გამოსვლებისას მნიშვნელოვან როლს თამაშობდა. ჯგუფის ლეიბლმა მას შესთავაზა სოლო-შემსრულებლის კარიერა. ალბომი მენსონმა დამხმარე ჯგუფ Angelfish-ის თანაშემწეობით ჩაწერა, მაგრამ მოგვიანებით, იხილეს რა მხოლოდ ერთხელ მისი მუსიკალური ვიდეო MTV-ის ეთერში, Garbage-ის წევრებმა შირლი მიიწვიეს რამდენიმე დაუსრულებელი სიმღერის ჩასაწერად. ამას მოჰყვა მთლიანი ალბომ Garbage-ის ჩაწერა. დისკი კრიტიკოსების მიერ აღიარებული და მსოფლიო მასშტაბით წარმატებული იყო. ოთხი შემდგომი სტუდიური ალბომით (მათ შორის Version 2.0-ით) და უდიდესი ჰიტების კომპილაციით კოლექტივმა გამართა მსოფლიო ტურნეები და გაყიდა 12 მილიონზე მეტი დისკი.
2006 წელს, როდესაც ჯგუფის მომავალი უცნობი იყო, მენსონმა დაიწყო სოლო-მასალის ჩაწერა. მან მონაწილეობა მიიღო ტელესერიალის „ტერმინატორი: სარა კონორის ქრონიკები“ მეორე სეზონში, კეთრინ უივერის, T-1001 ტიპის ტერმინატორის როლში. 2010 წელს იგი დაუბრუნდა სტუდიას და ჯგუფთან ერთად Not Your Kind of People ჩაწერა, ხოლო 2016 წელს გამოვიდა მეექვსე ალბომი Strange Little Birds.
სქოლიო
კატეგორია:შოტლანდიელი მომღერლები კატეგორია:შოტლანდიელი მსახიობები კატეგორია:დაბადებული 26 აგვისტო კატეგორია:დაბადებული 1966 კატეგორია:ალტერნატიული როკ-მომღერლები კატეგორია:Garbage-ის წევრები კატეგორია:XXI საუკუნის ათეისტები
კაპიტან-ენეასი
კაპიტან-ენეასი (Capitão Enéas) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 908 მეტრზე. მიეკუთვნება მინას-ჟერაისის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ მონტის-კლარუსის შემადგენლობაში.
2010 წლის მონაცემებით, მოსახლეობა 14 206 ადამიანს შეადგენდა, მოსახლეობის სიმჭიდროვე 14.62 კმ²-ზე. ფართობი 971.58 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ჰეღოს იოანე ნათლისმცემლის ხატი
ჰეღოს იოანე ნათლისმცემლის ხატი — სალოცავი ახმეტის მუნიციპალიტეტში, მდებარეობს ნასოფლარის ჩრდილო-დასავლეთით, მთაზე. განეკუთვნება გვიანდელ შუა საუკუნეებს.
ლიტერატურა
კატეგორია:ახმეტის მუნიციპალიტეტის ტაძრები
ქშიშტოფ კოსჩიელნიაკი
განათლებისა და კვლევის გამოცდილება
ის სწავლობდა არქიეპისკპოსის თეოლოგიის უმაღლეს სასულიერო სემინარიაში, კრაკოვში (1985-1991)   (PAT; since 2009 the John Paul II Pontifical University – UPJPII), და პაპის თეოლოგიის აკადემიაში ასევე კრაკოვში.
სწავლის მეორე ეტაპი დაიწყო 1992 წელს თეოლოგიის ფაკულტეტზე. ამას გარდა, ის სწავლობდა: აღმოსავლეთის ფილოლოგიის ინსტიტუტში იეგელონის უნივერსიტეტში (1995-1996), ჰეიდელბერგის უნივერსიტეტში, გერმანიაში (1996-1997), არაბული სწავლების ცენტრში კაირო ში (1997-1998). 1999 წელს იგი სწავლობდა რელიგიათმცოდნეობას პაპის თეოლოგიის აკადემიაში, თეოლოგიის ფაკულტეტზე. მან, 2001 წელს, ისწავლა აღმოსავლეთის ისტორია — ისტორიულ და კულტურულ მემკვიდრეობათა ფაკულტეტზე. იგი იმყოფებოდა სამეცნიერო ნაშრომის მომზადების მიზნით სირიაში 2002-2003 წლებში. 2004-2005 წლებში გახდა ისტორიის სრული პროფესორი იეგელონის უნივერსიტეტში. მრავალფეროვანი სამეცნიერო კვლევების შექმნის მიზნით ის არაერთხელ იმყოფებოდა ]სირიაში 2004-2011 წლებში, ასევე იყო; რომში, საფრანგეთში, ლონდონში, ნიუ იორკში და ა.შ. კრისშტოფმა ასევე შეისწავლა მუსლიმი უმცირესობები ქსინჯიანგში (ჩინეთი), იალაში, პათანიში,ასევე სამხრეთ ტაილანდსა და თურქეთში.
2016 წელს იგი იყო ლექტორი ფუ ჯენის უნივერსიტეტში და ტამგანკის უნივერსიტეტში-ტაიბეიში. 2018 წლის მაის-ივნისში, იგი იმყოფებოდა საქართველოში და ატარებდა ერთ თვიან ინტენსიურ კურსს „რელიგიური ტერორიზმი ევროპაში, აზიასა და აფიკაში“ — კავკასიის საერთაშორისო უნივერსიტეტში. ასევე იგი მუშაობდა კათოლიკურ მღვდელმთავრად კათოლიკურ თემში.
პროფესიული გამოცდილება
Ordained by Cardinal Franciszek Macharski, in the Wawel Cathedral. 1991 the Parish of Saint Elizabeth in Jaworzno-Szczakowa (a deacon). Oświęcim (1991-1994 the Parish of the Assumption of the Virgin Mary), Broc and Vuippens (Diocèse de Lausanne, Genève et Fribourg, Switzerland, 1995-1997 in summer months); Cairo Egypt (the Latin Church of the Assumption Ataba, 1997-1998), Damascus, Syria (the Franciscan Church Bab Toma, 2002-2003); During his research stays he experienced Catholic communities in Germany, England, French Polynesia, New Zealand, Turkey and Taiwan. 1994-2010 (periods of residence in Poland) assistance in the parish of Our Lady of Perpetual Help Kraków–Mistrzejowice. Currently, he lives in the Parish of All Saints in Kraków (since 1995). Since 2004, each year in the Diocese of Sankt Pölten, Austria (in summer months) - he worked in Brand-Nagelberg, Sieghartskirchen, Yspertal and Pöchlarn. During stay in Poland, the Parish of All Saints in Kraków (since 1995), and the Parish of St. Nicholas in Skrzydlna (since 2010). იხილეთ : ''[http://www.kerygma.pl/1991/204-rocznik-sw-rafala-kalinowskiego Rocznik św. Rafała Kalinowskiego, Kapłani wyświęceni w Katedrze na Wawelu 18 maja 1991 roku] [The group of the year 1991 (Saint Raphael Kalinowski’s group), priests ordained in the Cathedral of Wawel on May 18, 1991], [accessed: 14.07.2016]; Oxford Encyklopedia – Osobistości Rzeczypospolitej Polskiej – entry: Krzysztof Kościelniak'' [Oxford Encyclopedia of personalities of the Republic of Poland], London: An Oxford Encyclopedia Publication 2016, გვერდი. 555;
Wahrzeichen in Ordning renoviert , in: 20 Jahre Weinherbst Niederösterreich, [accessed: 20.07.2016];
Kraków – Parafia Wszystkich Świętych  [Kraków – All Saints’ Parish], [accessed: 20.07.2016];
''[http://www.skrzydlna.diecezja.tarnow.pl/2015/06/16/ Parafia św. Mikołaja w Skrzydlnej] '' [Parish of Saint Nicholas in Skrzydlna], [accessed: 12.09.2016].
იხილეთ: http://www.ciu.edu.ge/news/1526305409პოლონეთის-იაგელონის-უნივერსიტეტის-პროფესორი---კრჟიშტოფ-კოშჩელნიაკი-კსუ-ში/lang/en
იაგელონის უნივერსიტეტი: 2005 წლიდან მოყოლებული კრისშტოფი არის სრული პროფესორი და ასწავლის საერთაშორისო პოლიტიკის ფაკულტეტზე; 2011 წლიდან იყო შუა აღმოსავლეთისა და ჩრდილოეთ აფრიკის განყოფილების უფროსი, 2012-2016 წლებში შუა და შორეული აღმოსავლეთის ინსტიტუტის დეპარტამენტის უფროსი, (მან ასევე ხელი შეუწყო აზიის კვლევების განვითარებას), იგი არის რამდენიმე კომისიის წევრი, და მან თავისი ორგანიზებით რამდენიმე სტუდენტი წაიყვანა აზიის რამდენიმე ქვეყნის საზაფხულო სკოლაში.
ჯონ პაულ II პაპის თეოლოგიის აკადემია კრაკოვში: 1994 წლიდან მოყოლებული იგი არის ლექტორი თელოგიის ფაკულტეტზე, ფილოსოფიის ფაკულტეტზე, სოციალური მეცნიერებების ფაკულტეტსა და ისტორიულ და კულტურულ მემკვიდრეობათა ფაკულტეტზე. ამ უკანასკნელ ფაკულტეტზე იგი იყო ასისტენტ პროფესორი 2001-2009 წელს და 2009-2011 წლებში გახდა სრული პროფესორი. მას ეკავა უამრავი თანამდებობა. ამავდროულად, კრისშტოფმა დააარსა სამეცნიერო ჟურნალი (აღმოსავლეთმცოდნე ქრისტიან კრაკოვიცინი) და არის რედაქტორი (2009-2012). ასევე, აღმოსავლეთმცოდნეობის წყაროებისა და მონოგრაფების სერია, მან სირიაში რამდენიმე სტუდენტური საზაფხულო სკოლა ჩაატარა.
საკვალიფიკაციო საქმიანობა: ვენეციის ევროპარლამენტის კონგრესის, მონაწილე,დოჰას ინტერფატის საერთაშორისო დიალოგის ცენტრის მონაწილე(კატარი), Al-Rai კვლევის ცენტრის მონაწილე,იორდანიის ევროპის ბიზნეს ასოციაციის მონაწილე, ჩინეთის მეცნიერებათა აკადემია და მალაიზია (მალაიზიის ისლამური მეცნიერების უნივერსიტეტი). მან წაიკითხა სამეცნიერო ნაშრომები და მისცა მრავალი ინტერვიუ.
სამეცნიერო სამუშაო და კვლევები
მისი კვლევები და სამეცნიერო საქმიანობა ორიენტირებულია აზრიურ/აღმოსავლურ სფეროზე
ისლამური სახელმწიფოების, თანამედროვე ისლამისა და მუსლიმი უმცირესობების მდგომარეობა: (ისლამის მოდერნიზაციის მოდელები დინამიურ კონტექსტში, დღევანდელი ისლამური სამყაროს დემოკრატიზაციის პროცესები, დემოკრატიის ელემენტები ისლამურ სამყაროში რელიგიური და სახელმწიფოების, სეკულარიზაციის ქრისტიანული და მაჰმადიანი აღქმა, ისლამურ ქვეყნებში პრაქტიკული გამოყენება  და ეგვიპტეში „არაბული გაზაფხულის“ (2011-2013) ეკონომიკური შედეგები , ტუნისი, სირია და ლიბია ,კულტურული და ეთნიკური მრავალფეროვნება პოლონეთში 1989-2014, მუსლიმების მიგრაციის პერსპექტივები და გამოწვევები ევროპისკენ , ისლამურ-ჰინდუს ურთიერთობები, მას შემდეგ, რაც „მაჰმადიანი უიგურთა საზოგადოება“ ჩინეთში, ისტორიული კონტექსტში აჰაკ ხოჯას (1626-1694.) ცხოვრება და უიგურის თემის ფარგლებში მისი როლის შესახებ პოლემიკა). ისლამური კვლევები (ქრისტიანული გავლენა მუსულმანური ტრადიციის, დროისა და კალენდრის კონცეფცია ისლამში , ყურანის დემონტაჟი , ალ-არჰფის ("მუსულმანური სულიერი") კონცეფცია, ისლამური სამყაროს ჰერმენეუტიკა,ისლამური იურისპრუდენცია და სურნელის მუსულმანური ღვთისმეტყველების წესები ფრიდი ალ-დინი „ასათარ ნაშაფუარი“ (1221), ისლამი, ისლამური ესქატოლოგია , მონობის და ისლამის ქალთა სტატუსის სტატუსი , სუნიტური წყაროების ჯიჰადის კონცეფცია (ყურანი, სუნა) და თანამედროვე ცვლილებები და აღქმა ჯიჰადი ისლამური სამყაროში. ჯიჰადის სხვადასხვა ასპექტში კონტექსტში (ისტორიული, თეოლოგიური და ცხოვრების დიალოგი). ყურანის პირველი პოლონეთის კონკორდაციის ავტორი. მან თარგმნა და კომენტარი გაუკეთა რამდენიმე ჰადისის.<font style="background-color: rgb(254, 246, 231);"> ისლამის ისტორია (ცენტრალური აზიის ისტორია შუა საუკუნეების შუა რიცხვებში მე-6-12 საუკუნეებიდან და შუა საუკუნეების აფრიკის ისტორია (გამოქვეყნებულია, როგორც „დიდი ისტორია მსოფლიო“). აბასისტების (750-1258) მიღწევები და წარუმატებლობები, ისტორიის მნიშვნელობა მუსულმანურ აზროვნებაში, (პოლონელი ისლამის მიმდევარმა გაიტაცა თურქი ეგვიპტეში) მან აღწერა მუჰამედის საფლავი მედინაში მე-17 საუკუნეში.
აღმოსავლური ეკლესიები -(არაბი ქრსიტიანები მუჰამადამდე და ქრისტიანული არაბული ლიტერატურა ისლამის აღმოცენებამდე,შუა საუკუნეებში ქრისტიანები მუსლიმურ სამყაროში,მელქისტური ეკლესიების ისტორია ( 634-1516), მარინეტის ეკლესია შუა აღმოსავლეთში,როგორც შუამავალი ხიდი აღმოსავლეთისა და დასავლეთისა,ასევე ქრისტიანი მარინეტების წვლილი 1861 და 1864 წლებში ლიბანის ცნობილი რგოლის სტატუსის შესახებ და სტატისტიკური ცვლილებები ქრისტიანებისა ლიბანსა და სირიაში,მეოცე საუკუნეში.
ისალმი და ქრისტიანობა -ურთიერთქმედებები და დიალოგი (საეკლესიო თეორიის გავლენა სატანის ქურანული კონცეფციებზე, ძველი რელიგიების იხილეთ: Złe duchy w Biblii i Koranie. Wpływ demonologii biblijnej na koraniczne koncepcje szatana w kontekście oddziaływań religii starożytnych [Evil Spirits in the Bible and the Koran – the influence of biblical demonology on the Koranic conceptions of Satan in the context of interactions of the ancient religions], Kraków: UNUM 1999, [accessed: 1.07.2016]. research was consulted with Prof. G.R. Khoury (Islamic studies, Heidelberg), Prof. S. Maulem (Assyriology, Heidelberg) and dr M. Ajuso (Pontificio Istituto di Studi Arabi e d'Islamistica – Egipt).
Der Einfluß der biblischen Dämonologie auf die koranische Vorstellung des Satans [The influence of biblical demonology on the Quranic conceptions of Satan] in: The Final Conference of the Mobility Joint European Project – Tempus PHARE, Student Mobility for the Study of Religious Interaction: CHRISTIANITY – JUDAISM – ISLAM, Kraków 1998, გვერდი. 119-124 [accessed: 13.07.2016];
Rola apokryfów w procesie przenikania idei demonologii biblijnej do Koranu [The role of the apocrypha in the process of the penetration of the idea of the Biblical demonology into the Quran], in: ‘Przegląd Orientalistyczny’ 1-2/2000, გვერდი. 61-81 [accessed: 19.07.2016]; New Testament Abstracts 44/3(2000) გვერდი. 626. ურთიერთქმედების კონტექსტში, აპოკრიფული ტრადიცია ყურანის დემონტაჟში, მუსულმანური ტრადიციის ფონზე ქრისტიანულ-ისლამური ზრდასრულობა VII-X საუკუნეებში, ახალი აღთქმის სესხების წარმოშობის, ისტორიისა და მნიშვნელობის ჰადისითა ურთიერთქმედება ყურანსა და წინასწარ ისლამური პოლიტთეტიკური და ქრისტიანული შეხედულებებისა, ძველი და ახალი აღთქმის ელემენტები ყურანში,ქრისტიანულ გავლენას ახდენს ალ-არჰფის (მუსულმანური სულიერად) და ადრეული ქრისტიანული (პატრისტიკული) ელემენტების ზოგიერთი მუსულმანური ინტერპრეტაცია ყურანში, განსხვავებები ისლამსა და ქრისტიანობას შორის.
ქრისტიანულ-მუსლიმური ურთიერთობათა ისტორია — დინამიზმის მუსულმანური ქრისტიანული კულტურა პირველ საუკუნეებში ისლამი ახლო აღმოსავლეთში, კულტურისა და რელიგიის შუა აღმოსავლეთში ისლამის პირველი საუკუნეების მიხედვით იბნ ჰალდუნის (1332-1406), ისლამური ადრეული ასაკის ქრისტიანული ისლამური პოლემიკის ქრისტოლოგიური ასპექტები, არაბთა შეჭრა რომში (846), მუსულმანურ სამყაროში ქრისტიანთა მდგომარეობის ჯვაროსანთა წინაშე, მუსულმანური თემის ქრისტიანთა პოზიციის ამბივალენტობა, ეკლესიის განადგურება 1009 წელს, აღწერილობა ეგვიპტის ქრისტიანთა მიერ ფრანცისკანის ფრიერის ენტონი გონზელესის მიერ (1673) მიერ აღწერილი ქრისტიანები, იბნ ჯუბარის ქრონიკის მუსლიმთა მიმართ ჯვაროსნული დამოკიდებულების დიდება (1217), მნიშვნელობა იმპერიის ლეო VI (866-912), პროტესტანტული ეკლესიების მისიონერული საქმიანობა აღმოსავლეთ პროვინციებში ჯეიჰადის ისლამური იდეოლოგიის იმიტაცია, მე -19 საუკუნის პირველ ნახევარში ოსმალეთის იმპერიის დასავლური გავლენა ლიბანში პოლიტიკური სისტემის ჩამოყალიბების შესახებ მე -19 საუკუნის მეორე ნახევრიდან. მუსულმანურ-ქრისტიანული დიალოგი ადამიანის უფლებების კონტექსტში ლიბანის (რიგის) ორგანული დებულების შემდგომ, ლიბანის ისტორიაში (1861-1945) ქრისტიანთა და მუსლიმთა შორის ცხოვრების დიალოგი, ქრისტიანებს შორის თანაცხოვრების პოლონური გამოცდილება და მუსულმანები.
ბიბლიური გამოკვლევები (ამ პერიოდის პუბლიკაციები ტიპურია მისი ადრეული კვლევითი საქმიანობისთვის (ძირითადად ბიბლიური დემონიოლოგია), რომელმაც განიხილა ბიბლიის ბოროტი სულების თემა, წარმოაჩინა იოანეს სახარების ზოგიერთი ფრაგმენტი, მან განიხილა კავშირი ბიბლიური დემონიზმისა და ახლო აღმოსავლეთის უძველესი რელიგიებს შორის. ბიბლიური დემონიოლოგია პირდაპირ დამოკიდებულია სპარსეთის დემონიზმზე. გარდა ამისა, ბიბლიური დემონიზმით მან ჩაატარა უფლის ლოცვის და ახალი აღთქმის სხვა ფრაგმენტები, რომლებიც გაერთიანდნენ მუსლიმურ ტრადიციაში.
პროფესიული ორგანიზაციების წევრობა
პროფესიული ორგანიზაციის წევრი- პოლონეთის მეცნიერებათა აკადემიის აღმოსავლეთმცოდნეობის კომიტეტი ვარშავაში (L'Union Europeene des Arabisants st Islamisants - UEAI), (2011-2014 წ.წ.) წევრი ქვეყნების ევროპული არაბთა გაერთიანებისა და ისლამისტების ასოციაციის პოლონეთის პოლიტოლოგთა მეცნიერებათა აკადემიის ბიზანტიური კომიტეტი, ავსტრალიის სამეცნიერო საზოგადოება, ახალი ზელანდია და ოკეანე; პოლონეთის ფუნდამენტურ თეოლოგთა ასოციაცია და პოლონეთის კრაკოვში სასულიერო საზოგადოება (თეოლოგიური კომისია და ისტორიული კომისია), კრაკოვში, იოანე პავლე II ინტერკულტურული დიალოგის ინსტიტუტი.
სქოლიო
კატეგორია:დაბადებული 7 აგვისტო კატეგორია:დაბადებული 1965 კატეგორია:პოლონელი ისტორიკოსები
ბადი
ბადი (Bad) — სოფელი აზერბაიჯანში, ყუბის რაიონში. მოსახლეობის რაოდენობა — 482 კაცი.
სქოლიო
კატეგორია:ყუბის რაიონის სოფლები
სეფარადი (მრავალმნიშვნელოვანი)
სეფარადი შეიძლება აღნიშნავდეს:
იმატაკის მთები
იმატაკის მთები — მთის მასივი ჩრდილო-დასავლეთ გაიანასა და ჩრდილო-აღმოსავლეთ ვენესუელაში.
მთები უკიდურესად მდიდარია ტყით, წყლითა და მინერალური რესურსებით. დადასტურებულია რკინის მადნის უზარმაზარი ოდენობა. გაიანის ტერიტორიაზე აღმოჩენილია მანგანუმის დეპოზიტები, ასევე ოქრო და ალმასი.
ნამეისისის ბეჭედი
ნამეისის ბეჭედი (Nameja gredzens) — ტრადიციული ლატვიური ბეჭედი, რომელიც გამოხატავს ლატვიის დამოუკიდებლობას, მეგობრობას, ნდობას და სამი ანტიკური ლატვიური მიწის: კურზემეს, ლატგალიას და ვიძემეს სიმბოლოა.
დიზაინი და ტრადიცია მოდის ანტიკური ლატგალელების მიწებიდან. რომელიც ლატვიის ოტხი ისტორიული რეგიონებიდან ყველაზე სამხრეთით მდებარეობს. ბეჭედი იმ სახით როგორც დღესაა ცნობილი პირველად ჩნდება XII საუკუნეში. ნამეისისი ბეჭედი ლატვიის კულტურის ზოგადი სიმბოლოა. 1928 წელს ალექსანდრ გრინსმა დაწერა ნოველა, Nameja gredzens (სამეისის ბეჭედი), რომელმაც მოახდინა ბეჭდის და მისი სიმბოლიზმის პოპულარიზება. 2018 წელს ალბარს გრაუბმა გადაიღო ფილმი წარმართი მეფე (ლატვიურად: Nameja gredzens). რომელმაც ბეჭდის ლეგენდის ალტერნატიული ვერსია შემოგვთავაზა.
აღწერა
ნამესის ბეჭედი, მისი დიზაინისა და მითოლოგიური მნიშვნელობის გამო, გახდა ლატვიური საიუველირო საქმიანობის ცენტრალური ფიგურა.
XX საუკუნეში, ბალტიისპირეთის ქვეყნებში ნემესის ბეჭდის მიმართ ინტერესის აფეთქება იყო, როგორც ბეის ასევე როგორც ლატვიის დამოუკიდებლობის სიმბოლოს მიმართ. მას ძირითადად კაცები ატარებდნენ, თუმცა თანამედროვეობაში ქალებსაც უკეთიათ. ბეჭდის დასამზადებლად ძირითადად ვერცხლი გამოიყენება, თუმცა შეიძლება დამზადდეს ოქროსგან ან ბრინჯაოსგანაც. კლასიკური ნამესის ბეჭედი შედგება სამი ერთმანეთზე გადახვეული ზოლისგან. ბოლო პერიოდში პოპულარულია მთავარ ღერძზე შემოხვეული ორი მცირე ზოლი.
წარმოშობა
ბეჭედი თავიდან აღმოჩენიალია ანტიკური ლატგალელების მიწებზე. სახელი ნამეისის მომდინარეობს გვიანი XIII საუკუნის ზემგალელი, პოლიტიკური და სამხედრო ლიდერის ნამეისისიდან. თუმცა ბეშედი სინამდვილეში არსებობდა XII საუკუნის ბოლოს და XIII საუკუნის დასაწყისში.
სამეისისი დაბადებამდე XII საუკუნის ბოლოთი დათარიღებული ანალოგიური დიზაინის ბეჭდებია აღმოჩენილი, რომლებსაც არქეოლოგები ძირითადად ანტიკური ლატგალელების მიწებზე პოულობენ. რაც ადასტურებს, რომ ნამესისს ვერ ექნებოდა ბეჭედთან კავშირი. სახელი ნამესისის ბეჭედი 1920-იანებამდე არ გამოიყენებოდა, სანამ საფლავების გათხრის დროს ორი ორიგინალი ბეჭდის აღმოჩენა არ მოხდა ანტიკური ლატგალიაში, რის შემდეგაც მათი იმიტირება პოპულარული გახდა. ნამეისის ბეჭედი იშვიათი არქეოლოგიური აღმოჩენაა. მიიჩნევა, რომ XII საუკუნეში ანალოგიური ბეჭედი ძალიან ძვირფასი ნივთი იქნებოდა, რადგან ის ძირითადად კეთდებოდა ვერცხლისგან ხოლო დამუშავების პროცესი რთული და ხანგრძლივი იყო.
ლეგენდები
ნამესისის ბეჭდის წარმოშობაზე რამდენიმე ლეგენდაა XIII საუკუნის სემიგალების ბელად ნამეისისთან დაკავშირებული. ლეგენდბის მიხედვით ზუსტად მან შექმნა ეს ბეჭედი.
ლეგენდის მიხედვით ნამესისის იყო ერთ ერთი უკანასკნელი მეომარი, რომელიც ლატვიაში გერმანელი ჯვაროსნების შეჭრის წინააღმდეგ იბრძოდა. ის ლიეტუვის საჰერცოგოში წავიდა გადასახლებაში, თუმცა განშორებისას გადაგრეხილი რკინის ბეჭედი მისცა, რომ მას შეხვედრის დროს მისი ვაჟი ეცნო. ნამესისის ვაჟს საფრთხე შეექმნა, როდესაც გერმანელებმა ბეჭდის საიდუმლო შეიტყვეს. მათ ნამესისის ვაჟს ძებნა დაიწყეს, რათა ქრისტიანობაზე მოექციათ და ჩაბარება ეიძულებინათ. ლეგენდის მიხედვით ბიჭის იდენტობის დასაცავად ყველა სემიგალიელმა კაცმა და ბიჭმა ანალოგიური ბეჭედი გაიკეთა.
სვა ლეგენდის მიხედვით, შუა საუკუნეებში გერმანელი გერმანელი ჯვაროსნები ნელა მიიწევდნენ ლატვიის ტერიტორიაზე და ტომებს რიგრიგობით ამარცხებდნენ. გერმანელების მეფესთან ბრძოლის წაგების შემდეგ ნამეისისი იძულებული იყო ოჯათან და ტომთან ერთად ლიეტუვაში გადასულიყო. იქ მან დაამზადებინა ბეჭდები და გადასცა თავის უახლოეს წრეს, როგორც მეგობრობის და ნდობის სიმბოლო.
სქოლიო
კატეგორია:ლატვიური კულტურა კატეგორია:იუველირული ნაკეთობები
ყავისფერი ჯუჯა
ყავისფერი ჯუჯა — სუბვარსკვლავური ობიექტი, რომელიც იმდენად მასიური არაა, რომ წყალბადი-1-ს სინთეზის რეაქციები წარმოქმნას ბირთვში, განსხვავებით მთავარი მიმდევრობის ვარსკვლავებისაგან. მათი მასის დიაპაზონი მძიმე გაზურ გიგანტებსა და მსუბუქ ვარსკვლავებს შორისაა, რომლის ზედა ზღვარი დაახლოებით 75-დან 80 იუპიტერის მასამდეა (MJ). ნავარაუდევია, რომ 13 MJ-ზე მძიმე ყავისფერი ჯუჯა დეითერიუმის სინთეზს ახერხებს, ხოლო ~65 MJ ლითიუმსაც ასინთეზირებს. ყავისფერი ჯუჯები შესაძლია სრულად კონვექცირებადი იყოს, არც ფენებით და არც სიღრმის მიხედვით ქიმიური დიფერენციაციით.
ძალიან დაბალი მასის ყავისფერი ჯუჯისა და გიგანტი პლანეტის (~13MJ) განმარტებებზე დღემდე კამათობენ. ერთი მხარის აზრები დაფუძნებულია ფორმირებაზე, ხოლო სხვა მხარისა — ინტერიერის ფიზიკაზე.
კამათის ნაწილი ეხება იმას, უნდა გადაიტანოს თუ არა ყავისფერმა ჯუჯებმა სინთეზის პროცესი მათი არსებობის ისტორიის რომელიმე პერიოდში.
ვარსკვლავი კატეგორიზირებულია სპექტრული კლასით, სადაც ყავისფერი ჯუჯები აღნიშნულია, როგორც M, L, T და Y ტიპები. მათი სახელის მიუხედავად, ყავისფერი ჯუჯები განსხვავებული ფერისაა. მრავალი ყავისფერი ჯუჯა ადამიანის თვალისთვის მეწამული გამოჩნდება, ან შესაძლოა ნარინჯისფერი/წითელი. ასეთი ტიპის ვარსკვლავები ძალიან კაშკაშა არ არის ხილულ სპექტრში.
არსებობს პლანეტები, რომლებიც ყავისფერი ჯუჯების გარშემო ბრუნავს: 2M1207b, MOA-2007-BLG-192Lb და 2MASS J044144b
დაახლოებით 6,5 სინათლის წლის მოშორებით უახლოესი ყავისფერი ჯუჯა არის ლუჰმან 16, რომელიც არის ყავისფერი ჯუჯების ორმაგი სისტემა. ის 2013 წელს აღმოაჩინეს. ერთ ყავისფერის ჯუჯას, სახელად DENIS-P J082303.1-491201 b, ულტრაგრილი ორმაგი სისტემიდან, დაახლოებით 28 იუპიტერის მასა აქვს, რის გამოც ის ყველაზე დიდი ეგზოპლანეტაა ცნობილთა შორის (2014 წლის მარტის მონაცემებით).
სქოლიო
კატეგორია:ვარსკვლავები
შილავენხა (მრავალმნიშვნელოვანი)
შილავენხა შეიძლება აღნიშნავდეს:
დიდი გეზე
დიდი გეზე — პლატოსებრი მწვერვალი საქართველოში. ადმინისტრაციულად გაწოლილია რაჭა-ლეჩხუმისა და ქვემო სვანეთის მხარეში, ონის მუნიციპალიტეტში. მდებარეობს რაჭა-ლეჩხუმის კავკასიონზე, მწვერვალ მცირე გეზეს დასავლეთით. სიმაღლე 4009 მ. აგებულია პალეოზოური გრანიტოიდებით. დიდი გეზეს ციცაბო კალთებიდან სამხრეთით ეშვება მყინვარები ზოფხიტო და დიდი ედენა, ჩრდილოეთით — თერგის აუზის მყინვარები.
სქოლიო
კატეგორია:რაჭა-ლეჩხუმისა და ქვემო სვანეთის მხარის მთები
ტანჯილეს რეგიონი
ტანჯილეს რეგიონი (Tandjilé, منطقة تانجلي) — ჩადის რეგიონი. ადმინისტრაციული ცენტრი — ქალაქი ლაი. ფართობი — 17 000 კმ², მოსახლეობის რაოდენობა 2009 წლის აღწერის მონაცემებით შეადგენს 682 817 ადამიანს.
გეოგრაფია
ტანჯილეს რეგიონი მდებარეობს ჩადის სამხრეთ ნაწილში. ჩრდილოეთით რეგიონს ესაზღვრება შარი-ბაგირმის რეგიონი, დასავლეთით აღმოსავლეთი მაიო-კების და დასავლეთი მაიო-კების რეგიონები, სამხრეთით აღმოსავლეთი ლოგონის და დასავლეთი ლოგონის რეგიონები, აღმოსავლეთით მანდულის და შუა შარის რეგიონები.
მოსახლეობა
ტანჯილეს რეგიონში ცხოვრობენ შემდეგი ეთნიკური ჯგუფები: — მარბა (რეგიონის მთლიანი მოსახლეობის დაახლოებით 20 %), ლელე (13,7 %), ნანჯერე (13,7 %), ნგამბი (12,7 %), გაბრი (11 %). მათ გარდა რეგიონში ასევე ცხოვრობს რამდენიმე ათეული ათასი მომთაბარე მოსახლეობა.
ტანჯილეს რეგიონის დიდი ქალაქებია — რეგიონის ადმინისტრაციული ცენტრი ლაი, ასევე კელო, ბენოუ, ბერე.
ადმინისტრაციული დაყოფა
ადმინისტრაციული თვალსაზრისით ტანჯილეს რეგიონი იყოფა 2 დეპარტამენტად: დასავლეთი ტანჯილე (შედგება 8 ქვეპრეფექტურისაგან) და აღმოსავლეთი ტანჯილე (5 ქვეპრეფექტურისაგან).
სქოლიო
კატეგორია:ჩადის რეგიონები
საყდრიონის მარიამწმინდის ეკლესია
საყრდიონის მარიამ წმინდის ეკლესია — არქიტექტურული ძეგლი თიანეთის მუნიციპალიტეტის სოფელ საყრდიონის ჩრდილო-აღმოსავლეთით, 3,5 კილომეტრზე, სიონის წყალსაცავის დასავლეთ სანაპიროზე, ტყეში. განეკუთვნება გვიანდელ შუა საუკუნეებს. ეკლესია დარბაზულია, ნაგებია რიყისა და ნატეხი ქვით. მთლიანად დანგრეულია სამხრეთ კედელი და აღმოსავლეთ კედლის სამხრეთ ნახევარი. ჩრდილოეთ და დასავლეთ კედლები ნაწილობრივაა შემორჩენილი. გარედან შეისრულთაღიანი, ხოლო შიგნით სწორკუთხა კარი გაჭრილია დასავლეთ კედლის ღერძზე. ღრმა ნახევარწრიული აფსიდის ჩრდილოეთ გვერდში პატარა ნიშია. ეკლესიას შემოვლებული აქვს მრუდხაზოვანი მოხაზულობის გალავანი. გალავანს ორი შესასვლელი აქვს ჩრდილო-დასავლეთიდან და აღმოსავლეთიდან. გალავნის ჩრდილოეთისა და სამხრეთის ნაწილები გამაგრებულია სამ-სამი ნახევარწრიული კონტრფორსით.
ლიტერატურა
კატეგორია:თიანეთის მუნიციპალიტეტის ტაძრები
ჩუკატამანის რაიონი
ჩუკატამანის რაიონი (Distrito de Chucatamani) — რაიონი პერუში, ტაკნის რეგიონის ტარატის პროვინციაში. მდებარეობს ზღვის დონიდან 2 325 მეტრზე. 2007 წლის მონაცემებით, მოსახლეობა 447 ადამიანს შეადგენდა, სიმჭიდროვე 1.2 ადამიანი კმ²-ზე. ფართობი 372.41 კმ²-ია.
რესურსები ინტერნეტში
კატეგორია:ტაკნის რეგიონის რაიონები კატეგორია:ტარატის პროვინციის რაიონები
ევროვიზიის სიმღერის კონკურსი 2013
ევროვიზიის სიმღერის კონკურსი 2013 — ევროვიზიის სიმღერის 58-ე კონკურსი, რომელიც გაიმართა მალმეში (შვედეთი). შვედეთმა კონკურსის მასპინძლობის უფლება მოიპოვა 2012 წლის კონკურსში ლორინის სიმღერის „Euphoria“ გამარჯვების შედეგად. შვედეთმა მეხუთედ უმასპინძლა ევროვიზიის სიმღერის კონკურსს. კონკურსის გამარჯვებული გახდა დანიის წარმომადგენელი, მომღერალი ემილი დე ფორესტი სიმღერით „Only Teardrops“, რომელმაც 281 ქულა დააგროვა. 2013 წელს მეორედ მოხდა, რომ დანიამ შვედეთის მიწაზე მოიგო ევროვიზიის სიმღერის კონკურსი. პირველად ეს ფაქტი 2000 წელს დაფიქსირდა. 1985 წლის შემდეგ პირველად მოხდა, რომ ყოფილი იუგოსლავიის არც ერთი ქვეყანა არ მონაწილეობდა კონკურსის ფინალში.
რესურსები ინტერნეტში
კატეგორია:ევროვიზიის სიმღერის კონკურსები წლების მიხედვით
ბარკა (მდინარე)
ბარკა (نهر بركة ნაჰრ-ბარაკა) — სეზონური მდინარე ერიტრეასა და სუდანში, სათავეს იღებს ერიტრეის მთიანეთში სუდანის დაბლობის მიმართულებით. სუდანში დიდი ბრიტანეთის მმართველობის პერიოდში მდინარეს ეძახდნენ «გაზელს», ქვიშის დიუნების ძლიერი გადაადგილების მიზეზით მისი კალაპოტის მუდმივი ცვალებადობის გამო. მისი სიგრძე შეადგენს 500 კმ-ს.
გეოგრაფია
ბარკა სათავეს იღებს ერიტრეის პლატოზე ქალაქ ასმერას შორიახლოს და მიედინება ჩრდილო-დასავლეთი მიმართულებით აგორდატის გავლით. დაახლოებით 300 კმ მდინარე ბარკა მიედინება ერიტრეის ტერიტორიაზე და დაახლოებით 200 კმ — სუდანის ტერიტორიაზე ტოკარის დელტამდე.
სუდანის ტერიტორიაზე ბარკა სეზონურად მიედინება დელტის ხეობამდე წითელ ზღვაში, ქალაქ ტოკართან. მდინარის დაბოლოების ზუსტი ადგილსამყოფელის დადგენა ვერ დგინდება, რადგანაც მდინარის დელტას აქვს დაახლოებით 45 კმ სიგრძე და 80 კმ სიგანე.
ჰიდროლოგია
მდინარე წელიწადში მიედინება მხოლოდ რამდენიმე თვის განმავლობაში. მხოლოდ წვიმიანი სეზონების დროს ზაფხულის თვეებში ის აღწევს სუდანის საზღვრებს. მიუხედავად ამისა, ბარკა წყლის ერთ-ერთი ძირითადი წყაროა აღმოსავლეთ სუდანში (არაბული ენიდან თარგმანში «ბარაკა» ნიშნავს «ბარაქას»). მდინარეში წყლის საშუალო ხარჯი შეადგენს 0,8 კმ³-ს წელიწადში. დიდი წვიმების სეზონში ტოკარის დელტაში შეიმჩნევა 15-დან 22-მდე წყალმოვარდნა, რის შედეგადაც დელტაში ილექება ლამის და ქვიშის დიდი რაოდენობა.
სქოლიო
კატეგორია:ერიტრეის მდინარეები კატეგორია:სუდანის მდინარეები
ლაშარის ჯვარი (ახმეტა)
ლაშარის ჯვარი — სალოცავი ახმეტის მუნიციპალიტეტში, დგას სოფელ ჩიღოს ჩრდილო-აღმოსავლეთით, 2 კილომეტრზე, მაღალ გორაზე. იგი თუშეთის ყველა თემის საერთო სალოცავია. დღეობა იმართება აღდგომიდან მე-100 დღეს. ხატს აქვს თავისი საყანე მიწა და ტყე.